钦定古今图书集成/明伦汇编/官常典/第540卷 > 牟斌
## 钦定古今图书集成/明伦汇编/官常典/第540卷 > 牟斌

按《明外史朱骥传》：“斌字益之，弘治中任锦衣千户。十
四年四月，北寇大入陕西，朝命中官苗逵、保国公朱
晖、都御史史琳督京军往御，抵其地。四月，奏报才三
至。兵部以为忧，请遣使往核。乃以命斌。斌至，尽得逵
等退怯绎骚状，劾奏之。都指挥杨林以千馀人遇贼
固原，全军败没。贼掠盐池，总兵官杨鍧等追击失利”，
京营都指挥金玉被杀，边臣匿不以闻，斌皆发其事。
寻擢指挥佥事。正德初，言官刘𦶜、戴铣等数十人，以
忤刘瑾下诏狱，斌曲为营护。有御史自诉上奏时已
实他出，乃同官列其名。斌曰：“昔人耻不与党人，尔获
列名乃悔耶？”及上狱词，谨令去疏首“权奄”二字。斌不
可，语同列曰：“存此，则诸君子臣节白”他日：“昔宋邹浩
以《失原奏》获罪，吾侪可自为地耶？”瑾由是大怒，矫旨
廷杖，除其名。瑾诛，复任知府。刘祥与中官相讦，下斌
治中官厚贿东厂张雄求胜，并贿斌。斌不听，为雄所
中，夺职置武昌，感疾卒。斌廉直，始终不挠。当正德朝，
瑾窃柄，大臣多屈节者，斌独与抗。其起官时，长子死，
廷臣有厚贿之者，斌指两子曰：“我司刑不道，天祸一
子；若再受金，行及此矣。”